Nr. C 39/8 De Europæiske Fællesskabers Tidende 16. 2. 89 
Forslag til Rådets direktiv om oprettelse af et indre marked for teletjenester gennem implemen­
tering af ONP (Open Network Provision — Tilrådighedsstillelse af åbne net) 
Kom(88) 825 endelig udg. — SYN 187 
(Forelagt af Kommissionen den 5. januar 1989) 
(89/C 39/08) 
RÅDET FOR DE EUROPÆISKE FÆLLESSKABER HAR - 7. Bestemmelserne vedrørende tilrådighedsstillelse af 
åbnet net (ONP) skal være i overensstemmelse med 
visse principper og må ikke indskrænke adgangen til 
net eller tjenester, medmindre det er for at tilgodese 
krav, der vedrører hensynet til almenheden, i det 
følgende benævnt »væsentlige krav«. under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
1. I artikel 8A i Traktaten hedder det, at det indre 
marked indebærer et område uden indre grænser 
med fri bevægelighed for varer, personer, tjeneste­
ydelser og kapital i overensstemmelse med de øvrige 
bestemmelser i Traktaten. 
2. Kommissionen har forelagt en Grønbog om Etable­
ring af et Fælles Marked for Teletjenester og -udstyr 
(KOM(87) 290), dateret den 30. juni 1987, og en 
meddelelse om virkeliggørelse af målene i Grøn­
bogen inden 1992 (KOM(88) 48), dateret den 9. 
februar 1988. 
3. Rådet vedtog den 30. juni 1988 en resolution om 
etablering af et fælles marked for teletjenester og 
-udstyr inden 1992 ('). 
4. Kommissionen har udstedt et direktiv om konkur­
rence på teletjenestemarkederne. 
5. I betragtning af de forhindringer, de indbyrdes 
modstridende love, regulativer eller administrative 
procedurer i medlemsstaterne repræsenterer, kan et 
EF-dækkende marked for teletjenester kun fuldt ud 
realiseres ved, at der hurtigt indføres harmoniserede 
principper og bestemmelser for tilrådighedsstillelsen 
af åbne net (ONP), således at en lang række 
tvistemål og langvarige konflikter kan undgås, 
specielt hvad angår grænseoverskridende tilrådig­
hedsstillelse af tjenester. 
6. De forskellige forhold og de tekniske og administra­
tive hindringer, der gør sig gældende i medlemssta­
terne, betyder, at denne målsætning bør opdeles i 
flere faser. 
(') EFT nr. C 257 af 4. 10. 1988, s. 1. 8. Ved fastlæggelsen og fortolkningen af sådanne prin­
cipper og væsentlige krav må der tages fuldt hensyn 
til, at enhver form for indskrænkning af retten til at 
stille tjenester til rådighed i medlemsstaterne og 
mellem disse indbyrdes skal begrundes objektivt, skal 
opfylde proportionalitetsprincippet og ikke må være 
for vidtgående i forhold til målsætningen. 
9. Den detaljerede formulering af harmoniserede 
bestemmelser for tilrådighedsstillelse af åbne net bør 
ske trinvist efter konsultation af medlemsstaterne, 
teleadministrationerne og andre berørte parter, og 
med bistand fra Gruppen af Højtstående Embeds­
mænd vedrørende Telekommunikation (SOGT). 
\0. Ved fastlæggelsen af harmoniserede bestemmelser 
for tilrådighedsstillelse af åbne net må alle berørte 
parter kunne bidrage, og der bør derfor afsættes et 
passende langt tidsrum til at indhente kommentarer. 
11. Ved fastlæggelsen af harmoniserede tekniske græn­
seflader og tilslutningsvilkår for hele EF må der 
bygges på fælles tekniske specifikationer baseret på 
internationale standarder og specifikationer. 
12. Arbejdet på dette område må ske inden for de 
rammer, der er afstukket med Rådets direktiv 
83/189/EØF om en informationsprocedure med 
hensyn til tekniske standarder og forskrifter, Rådets 
direktiv 86/361/EØF om første fase af den gensidige 
anerkendelse af typegodkendelser af teleterminalud­
styr og Rådets beslutning 87/95/EØF om standardi­
sering inden for informationsteknologi og telekom­
munikation. 
13. Med den formelle godkendelse den 12. februar 1988 
af vedtægterne og den tilhørende interne forret­
ningsorden for Det Europæiske Institut for Telestan­
darder (ETSI) er der etableret en ny mekanisme for 
udarbejdelse af europæiske telestandarder. 
16. 2. 89 De Europæiske Fællesskabers Tidende Nr. C 39/9 
14. Den aftale (Memorandum of Understanding), som 
Den Europæiske Konference af Post- og Teleadmi­
nistrationer (CEPT) og Kommissionen har indgået 
vedrørende standarder og typegodkendelser for tele­
kommunikationsudstyr, og de generelle retnings­
linjer, som er blevet fastlagt sammen med den fælles 
europæiske standardiseringsinstitution CEN/ 
CENELEC, giver mulighed for at overlade det 
specialiserede tekniske harmoniseringsarbejde til 
disse organer. 
15. Et væsentligt element i det generelle koncept bag 
ONP er, at der for hele Fællesskabet fastlægges og 
indføres klare harmoniserede nettermineserings-
punkter, således at der kan etableres en fysisk græn­
seflade mellem netinfrastrukturerne og brugernes og 
andre tjenesteleverandørers udstyr. 
16. Kommissionens direktiv 88/301/EØF om konkur­
rence på teleterminalmarkederne (') pålægger 
medlemsstaterne pligt til at sikre, at alle brugere, der 
anmoder herom, får adgang til termineringspunkter i 
det offentlige net inden for et rimeligt tidsrum. 
17. Det endelige sigte med realiseringen af et indre 
marked for teletjenester må være at fastslå, at en 
tjeneste frit kan stilles til rådighed i hele Fælles­
skabet, når blot én medlemsstat har godkendt den 
eller taget den i lovlig anvendelse. 
18. Dette forudsætter, at godkendelsesprocedurerne for 
tilrådighedsstillelse af tjenester i det tilfælde, hvor 
der er krav herom, er genstand for gensidig anerken­
delse. 
19. Gensidig anerkendelse af de krævede godkendelses­
procedurer afhænger af, hvor store fremskridt der 
gennem trinvis implementering af ONP gøres med 
harmonisering af bestemmelserne for tilrådighedsstil­
lelse af tjenester. 
20. I sin resolution af 30. juni 1988 om etablering af et 
fælles marked for teletjenester og -udstyr inden 1992 
slog Rådet fast, at det er et politisk hovedmål, at de 
eksterne aspekter af Fællesskabes foranstaltninger 
inden for telekommunikation fuldt ud tages i 
betragtning. 
21. I overensstemmelse med Rådets afgørelse af 28. 
november 1988 har medlemsstaterne i forbindelse 
med undertegnelsen af slutakterne til Telefon-
og Telegrafadministrationernes Verdenskonference 
(WATTC-88) afgivet en fælles erklæring om, at de 
vil bringe de internationale telebestemmelser i anven­
delse i overensstemmelse med deres forpligtelser i 
henhold til EØF-Traktaten. 
22. Fællesskabet tillægger det overordentligt stor betyd­
ning, at der sker en fortsat vækst i de grænseover­
skridende teletjenester, at teletjenester, der leveres af 
(«) EFT nr. L 131 af 27. 5. 1988, s. 73. selskaber eller personer, der er hjemmehørende i en 
EF-medlemsstat, bidrager til at skabe vækst på 
EF-markedet, og at tjenesteleverandører fra Fælles­
skabet får øget fodfæste på tredjelandes markeder. 
Det vil derfor være nødvendigt i forbindelse med 
udarbejdelsen af særdirektiver at sikre, at der tages 
behørigt hensyn til disse mål, således at man når 
frem til en situation, hvor der i takt med åbningen af 
EF-markedet for teletjenester samtidig sker en 
åbning af andre markeder, hvor det er rimeligt. 
Dette kan opnås enten inden for rammerne af multi­
laterale forhandlinger, navnlig i GATT's regi, eller i 
bilaterale forhandlinger. 
23. I dette direktiv er der ikke taget stilling til formidling 
og distribution af tv-programmer via telekommuni­
kationsinfrastrukturer, herunder kabel-tv-net, som 
kræver særlige overvejelser. 
24. I dette direktiv er der ikke taget stilling til 
satellitkommunikation; herom hedder det i Rådets 
resolution af 30. juni 1988, at der bør udarbejdes en 
fælles holdning. 
25. De i dette direktiv omhandlede harmoniserede 
tekniske bestemmelser, brugsvilkår og takstprin­
cipper for tilrådighedsstillelse af åbne net (ONP) 
tager specielt sigte på offentlige net og offentlige 
teletjenester, der retligt eller faktisk stilles til 
rådighed under teleadministrationernes monopol 
eller med disse som hovedleverandør. 
26. I løbet af 1992 bør Rådet og Kommissionen på 
baggrund af den teknologiske udvikling undersøge, 
hvilke virkninger tilbageværende og endu ikke 
harmoniserede bestemmelser for tilslutning til teletje­
nester har på det indre markeds funktion — 
UDSTEDT FØLGENDE DIREKTIV: 
Artikel 1 
Ved dette direktiv fastlægges harmoniserede bestem­
melser for åben adgang til og fri anvendelse af de offent­
lige teleinfrastrukturer og offentlige teletjenester. 
Bestemmelserne gælder i særlig grad for tjenester, der 
stilles til rådighed via disse telekommunikationsmedier i 
medlemsstaterne og mellem disse indbyrdes, herunder 
navnlig tjenester, der stilles til rådighed af selskaber eller 
personer, der er hjemmehørende i en anden 
EF-medlemsstat end den, hvori det selskab eller den 
person, tjenesten er rettet til, er hjemmehørende, således 
at der derved oprettes et fælles marked for teletjenester. 
Nr. C 39/10 De Europæiske  Fællesskabers  Tidende 16. 2. 89 
Artikel  2 
I dette  direktiv  forstås  ved: 
1. «Teleorganisationer»  de  administrationer  eller  private 
televirksomheder,  der  er anerkendt  i Fællesskabet, 
som stiller  offentlige  telenet  og offentlige  teletjenester 
til rådighed. 
De i bilag  1 anførte  organisationer  opfylder  disse 
kriterier. 
2. «Offentlige  net»  de offentlige  telenetinfrastrukturer  — 
og dette  indbefatter  de fastlagte  offentlige  nettermine-
ringspunkter  —  der  anvendes  til  fremføring  af 
tjenester  mellem  de offentlige  nettermineringspunkter, 
uanset  om  fremføringen  sker  via  kabel,  radioforbin-
delse  eller  andre  medier  af elektromagnetisk  eller 
optisk  art. 
3. «Offentlige  nettermineringspunkter»  hele  det  kompleks 
af specifikationer  for  fysisk  og teknisk  tilkobling,  der 
kræves  i forbindelse  med  tilslutning  til et offentligt 
telenet  og effektiv  kommunikation  herigennem. 
4. «Bestemmelser  for tilrddighedsstillelse  af  åbne  net»  de i 
henhold  til bestemmelserne  i dette  direktiv  harmonise-
rede  bestemmelser,  der  kan  pålægges  brugere  og/eller 
leverandører  af tjenester  i forbindelse  med  tilslutning 
til og brug  af det  offentlige  net og/eller  de offentlige 
teletjenester  (i det  følgende  benævnt  ONP-bestem-
melser). 
ONP-bestemmelserne  kan  bl.a.  omfatte  harmonise-
rede  bestemmelser  for: 
— tekniske  grænseflader,  herunder  i givet  fald  defini-
tion og  implementering  af offentlige  nettermine-
ringspunkter 
— brugsvilkår,  herunder  i givet  fald  adgang  til 
frekvenser 
— takstprincipper. 
ONP-bestemmelserne  gælder  for  de  i henhold  til 
bestemmelserne  i artikel  4  fastsatte  områder. 
ONP-bestemmelserne  gælder  for  tilslutning  til og 
brug  af det  offentlige  telenet  og de offentlige  teletje-
nester,  der  retligt  eller  faktisk  stilles  til rådighed  under 
de i stk.  1 definerede  teleorganisationers  monopol 
eller  med  disse  som  hovedleverandør,  uanset  om  dette 
sker  af én teleorganisation  alene  eller  af flere  teleor-
ganisationer  i fællesskab. 
På specifikke  områder,  hvor  andre  tjenesteleveran-
dører  har  en tilsvarende  betydning,  supplerer  Rådet 
med  kvalificeret  flertal  på forslag  af Kommissionen 
efter  behov  de i stk.  1 anførte  organisationer. 
5. « Væsentlige  krav»  krav  af ikke-økonomisk  art,  der  ud 
fra hensynet  til  almenheden  kan  betragtes  som 
værende  så vigtige,  at de nødvendigvis  må  overholdes 
på samme  måde  som  en retlig  forpligtelse  for  at få adgang  til og anvende  offentlige  telenet  og -tjenester 
inden  for  rammerne  af fællesskabslovgivningen. 
6. «Tekniske  specifikationer,»  «standarder»  og  »terminal-
udstyr  de  definitioner  heraf,  som  er fastsat  i artikel  2. 
i direktiv  86/361/EØF  om  første  fase  af den  gensi-
dige  anerkendelse  af typegodkendelser  af teletermi-
naludstyr. 
Artikel  3 
1. ONP-bestemmelserne  skal  være  i overensstemmelse 
med  en  række  grundlæggende  principper.  Disse  prin-
cipper  er, at: 
— bestemmelserne  skal  være  baseret  på objektive  krite-
rier 
— bestemmelserne  skal  være  gennemsigtige  og  på 
passende  måde  offentligøres 
— bestemmelserne  skal  sikre  lige  adgang  til tjenester  og 
må ikke  være  diskriminerende,  i overensstemmelse 
med  fællesskabslovgivningen. 
2. ONP-bestemmelserne  skal  opfylde  visse  væsentlige 
krav  inden  for  rammerne  af fællesskabslovgivningen. 
Disse  væsentlige  krav  er: 
— netdriftssikkerhed 
— sikring  af nettets  integritet 
— driftskompatibilitet  mellem  tjenester,  i begrundede 
tilfælde 
— databeskyttelse,  i begrundede  tilfælde 
— de generelle  væsentlige  krav  i forbindelse  med  tilkob-
ling af terminaludstyr  til nettet. 
3. Der  må  ikke  på grundlag  af ONP-bestemmelserne 
indføres  yderligere  restriktioner  i brugen  af det  offentlige 
net og/eller  de offentlige  tjenester  ud over  de restrik-
tioner,  der  er hjemlet  i udøvelsen  af de monopolrettig-
heder  eller  særlige  rettigheder,  som  medlemsstaterne  har 
givet,  og som  er i overensstemmelse  med  fællesskabslov-
givningen. 
4. Rådet  supplerer  med  kvalificeret  flertal  på forslag 
af Kommissionen  efter  behov  de under  stk.  1 og 2 opstil-
lede lister. 
Artikel  4 
1. Fastlæggelsen  af  ONP-bestemmelserne  sker 
etapevis  ifølge  den  nedenfor  beskrevne  procedure. 
2. ONP-bestemmelserne  vedrører  de områder,  der  er 
opført  i bilag  2. 
Denne  liste  suppleres  efter  behov  af Rådet,  der  træffer 
afgørelse  med  kvalificeret  flertal  på forslag  af Kommis-
sionen. 
3. Bilag  3 indeholder  en  liste  over  de  prioriterede 
områder,  for  hvilke  der  i første  række  skal  fastlægges 
ONP-bestemmelser. 
16. 2. 89 De Europæiske Fællesskabers Tidende Nr. C 39/11 
Kommissionen udarbejder årligt efter høring af det i 
artikel 9 omhandlede udvalg en ajourført liste over prio­
riterede områder. 
4. For de udvalgte prioriterede områder skal Kommis­
sionen: 
1) efter høring af det i artikel 9 omhandlede udvalg 
udføre en detaljeret analyse på grundlag af en fast 
tidsplan og udarbejde en rapport om denne analyse 
2) på grundlag af rapporten om denne analyse, under 
hensyntagen til de kommentarer, der fremsættes 
inden for den i artikel 5, stk. 1, fastsatte tidsfrist, og 
på grundlag af det generelle standardiseringsprogram 
for den informationsteknologiske sektor anmode Det 
Europæiske Institut for Telestandarder (ETSI) om 
inden for en bestemt frist at udarbejde europæiske 
standarder under behøring hensyntagen til det inter­
nationale standardiseringsarbejde som basis for 
harmoniserede tekniske grænseflader og/eller 
tjenestefaciliteter, hvor dette er påkrævet. Instituttet 
koordinerer navnlig dette arbejde med den fæl­
les europæiske standardiseringsinstitution CEN/ 
CENELEC 
3) udarbejde ONP-bestemmelser på grundlag af de 
punkter, der er anført i ONP-referencerammen i 
bilag 4, baseret på de generelle principper og krav, 
der er omhandlet i artikel 3. 
Artikel 5 
1. Kommissionen giver ved offentliggørelse af en 
meddelelse i De Europæiske Fællesskabers Tidende alle 
berørte parter lejlighed til at fremsætte kommentarer til 
de rapporter, der udarbejdes i henhold til artikel 4, stk. 
4, første led. Kommentarer skal kunne fremsættes i 
mindst tre måneder, regnet fra meddelelsens publice-
ringsdato. 
2. En reference til europæiske standarder, der udar­
bejdes som basis for harmoniserede tekniske grænse­
flader og/eller tjenestefaciliteter til ONP i henhold til 
artikel 4, stk. 4, andet led, skal offentliggøres i De Euro­
pæiske Fællesskabers Tidende. 
Artikel 6 
Efter afslutning af procedurerne i artikel 4 og 5 vedtager 
Rådet med kvalificeret flertal på forslag af Kommis­
sionen detaljerede direktiver om fastsættelse af 
ONP-bestemmelser for hvert område, bl.a. vedrørende: 
— frister for gennemførelsen af harmoniserede tekniske 
grænseflader og/eller tjenestefaciliteter, hvor dette er 
påkrævet, herunder implementering af harmoniserede 
offentlige nettermineringspunkter 
— de nærmere enkeltheder i de harmoniserede brugs­
vilkår — de nærmere enkeltheder i de harmoniserede takst­
principper 
og andre relevante aspekter. 
Artikel 7 
1. Afhængigt af, hvor hurtigt harmoniseringen af 
bestemmelserne gennem oprettelsen af ONP ifølge 
procedurerne i artikel 4, 5 og 6 forløber, vedtager Rådet 
med kvalificeret flertal på forslag, af Kommissionen 
foranstaltninger med nærmere angivelse af de betin­
gelser, hvorunder der kan sikres gensidig anerkendelse af 
anmeldelses- og/eller godkendelsesprocedurerne for 
tilrådighedsstillelse af tjenester via de offentlige telenet, 
hvor en sådan anmeldelse eller godkendelse kræves af 
medlemsstaterne. 
Ved foranstaltningerne bortfalder ethvert krav om yder­
ligere anmeldelse eller godkendelse af en tjeneste i de 
øvrige medlemsstater, når denne i forvejen produceres 
lovligt i en medlemsstat. 
2. Med henblik herpå vedtager Rådet med kvalificeret 
flertal på forslag af Kommissionen efter behov foran­
staltninger til harmonisering af anmeldelses- og/eller 
godkendelsesprocedurerne. 
3. Som fastsat i Traktatens artikel 8C kan der ved 
udarbejdelsen af disse forslag i fornødent omfang frem 
til udgangen af 1992 tages hensyn til den indsats, der 
inden for økonomier på forskellige udviklingstrin må 
gøres i den periode, hvori de under stk. 1 og 2 omhand­
lede harmoniserede bestemmelser og anmeldelses- og 
godkendelsesordninger etableres. 
Artikel 8 
I løbet af 1992 tager Rådet på grundlag af en rapport fra 
Kommissionen stilling til, hvilke virkninger eventuelle 
resterende og endnu ikke harmoniserede bestemmelser 
for tilslutning til teletjenester har på det indre markeds 
funktion set på baggrund af den teknologiske udvikling 
og ifølge den generelle procedure, der er fastlagt i Trak­
tatens artikel 100B. 
Artikel 9 
1. Kommissionen bistås af et rådgivende udvalg, 
nemlig Gruppen af Højtstående Embedsmænd vedrø­
rende Telekommunikation (SOGT), der består af repræ­
sentanter for medlemsstaterne og har Kommissionens 
repræsentant som formand. 
2. Kommissionens repræsentant forelægger et udkast 
til de foranstaltninger, der skal træffes, for udvalget. 
Udvalget afgiver udtalelser om dette udkast inden for en 
Nr. C 39/12 De Europæiske Fællesskabers Tidende 16. 2. 89 
frist, som formanden kan fastsætte under hensyntagen 
til, hvor meget det pågældende spørgsmål haster, i givet 
fald ved afstemning. 
3. Udtalelsen optages i mødeprotokollen; derudover 
har hver medlemsstat ret til at anmode om, at dens hold­
ning indføres i mødeprotokollen. 
4. Kommissionen tager størst muligt hensyn til udval­
gets udtalelse. Den underretter udvalget om, hvorledes 
den har taget hensyn til dets udtalelse. Artikel 10 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den ... De underretter straks 
Kommissionen herom. 
2. Medlemsstaterne meddeler Kommissionen de natio­
nale retsforskrifter, som de udsteder på det område, der 
er omfattet af dette direktiv. 
Artikel 11 
Dette direktiv er rettet til medlemsstaterne. 
BILAG 1 
Organer, der opfylder kriterierne i artikel 2, stk. 1 
Belgien 
Régie des Télégraphes et des Téléphones / Regie 
van Telegrafie en Telefonie 
Danmark 
Kjøbenhavns Telefon Aktieselskab 
Jydsk Telefon 
Fyns Kommunale Telefonselskab 
Post- og Telegrafvæsenet 
Statens Teletjeneste Italien 
Amministrazione delle Poste e delle Telecomuni-
cazioni 
Azienda di Stato per i Servizi Telefonici 
Societå Italiana per l'Esercizio Telefonico SpA 
Italcable 
Telespazio SpA 
Luxembourg 
Administration des Postes et des Télécommunica-
tions 
Forbundsrepublikken Tyskland 
Deutsche Bundespost 
Frankrig 
Direction Générale des Télécommunications 
(France Téiécom) og Transpac 
Grækenland 
Ote / Hellenic Télécommunications Organisation 
Irland 
Telecom Eireann Nederlandene 
Post, Telegraaf en Telefoon 
Portugal 
Correios e Telecomunicacoes de Portugal 
Telefones de Lisboa e Porto 
Companhia Portuguesa Radio Marconi 
Spanien 
Compania Telefonica Nacional de Espana 
Det Forenede Kongerige 
British Télécommunications plc 
Mercury Communications Ltd 
City of Kingston-Upon-Hull 
16. 2. 89 De Europæiske Fællesskabers Tidende Nr. C 39/13 
BILAG 2 
Områder, for hvilke der skal fastlægges ONP-bestemmelser i henhold til artikel 4, stk. 2 
Der fastlægges trinvis ONP-bestemmelser for følgende områder: 
Tilslutning til netressourcer: 
— lejede forbindelser 
— nye former for tilslutning til lokalnetinfrastrukturer, herunder tilslutning på visse vilkår til kredsløb, der 
forbinder abonnentinstallationer med det offentlige nets centraler, uden forstyrrelse af den basale 
tjeneste, for hvilken denne tilslutning stilles til rådighed (f.eks. telefoni, telex) 
— ISDN-netressourcer (ISDN: Integrated Services Digital Network — det tjenesteintegrerede digitalnet) 
— bredbåndsnetressourcer, afhængigt af fremskridtet med definitionsarbejdet og den teknologiske udvik­
ling. 
Adgang til basale kredsløbskoblede tjenester til brug for offentligheden: 
— taletelefoni 
— telex 
— offentlig kredsløbskoblet datakommunikation 
— offentlig pakkekoblet datakommunikation 
— ISDN-tjenester, hvor dette er relevant (ISDN: Integrated Services Digital Network — det tjenesteinte­
grerede digitalnet) 
— mobile tjenester, hvor dette er relevant 
— bredbåndstjenester, hvor dette er relevant, afhængigt af fremskridtet med definitionsarbejdet og den 
teknologiske udvikling. 
BILAG 3 
Prioriterede områder, for hvilke der i første række skal fastlægges ONP-bestemmelser i henhold til 
artikel 4, stk. 3 
Adgang til: 
— lejede forbindelser 
— offentlig pakkekoblet datakommunikation 
— ISDN-netressourcer og -tjenester, hvor dette er relevant. 
BILAG 4 
Referenceramme for udarbejdelse af ONP-bestemmelser i henhold til artikel 4, stk. 4, tredje led 
Ved fastlæggelsen af ONP-bestemmelser skal følgende referenceramme overholdes: 
1. Fastlæggelse af harmoniserede tekniske grænseflader og tjenestefaciliteter 
Hvad angår ONP-bestemmelserne skal følgende tages i betragtning ved fastlæggelsen af de tekniske 
grænseflader ved passende termineringspunkter: 
— for så vidt angår allerede eksisterende tjenester, skal de nugældende grænseflader fortsat finde 
anvendelse. Disse grænseflader kan eventuelt videreudvikles med henblik på supplerende funktioner 
Nr. C 39/14 De Europæiske Fællesskabers Tidende 16. 2. 89 
— for så vidt angår helt nye tjenester, bør de nugældende grænseflader også finde anvendelse i den 
udstrækning, dette er gennemførligt. Hvor de nugældende grænseflader ikke er egnede, kan der ske 
en videreudvikling heraf, eller der kan specificeres nye grænseflader 
— for såvidt tjenester og net, der endnu ikke er indført, men for hvilke der allerede er igangsat et 
standardiseringsprogram, bør der ved specificeringen af nye grænseflader tages hensyn til 
ONP-bestemmelserne. 
ONP-bestemmelserne skal så vidt muligt være på linje med de CCITT- og CEPT-rekommandationer, 
der er under udarbejdelse. 
Arbejdet på dette område skal foregå inden for de rammer, der er afstukket med Rådets direktiv 
83/189/EØF om en informationsprocedure med hensyn til tekniske standarder og forskrifter, Rådets 
direktiv 86/361/EØF om første fase af den gensidige anerkendelse af typegodkendelser af teleterminal­
udstyr og Rådets beslutning 87/95/EØF om standardisering inden for informationsteknologi og tele­
kommunikation. 
Arbejdet skal omfatte en fuld definition af nettermineringspunkter, hvor sådanne er nødvendige og ikke 
allerede er omfattet af passende procedurer andetsteds. 
De tjenester, der tilbydes under ONP, skal generelt byde på større anvendelsesmuligheder end allerede 
eksisterende tjenester. Supplerende faciliteter bør derfor om nødvendigt identificeres. 
Sådanne supplerende ONP-faciliteter kan klassificeres som: 
— standardfaciliteter, hvis de stilles til rådighed i forbindelse med en specifik grænseflade og er 
medregnet i standardtaksten 
— ekstrafaciliteter, hvis de kan fås som en ekstra valgmulighed i forbindelse med en specifik 
ONP-tjeneste, og der gælder en særskilt takst herfor. 
I arbejdet indgår udarbejdelse af forslag til tidsplaner for indførelse af grænseflader og tjenestefaciliteter 
under hensyntagen til forholdene for telenet og -tjenester i Fællesskabet. 
2. Fastlæggelse af harmoniserede brugsvilkår 
I brugsvilkårene fastsættes i fornødent omfang, på hvilke vilkår der kan opnås tilslutning til og tilrådig-
hedsstillelse af tjenester. 
Brugsvilkårene kan bl.a. angive følgende forhold: 
— maksimal tilrådighedsstillelsestid (leveringstid) 
— minimal kontraktperiode 
— tjenestens kvalitet, herunder eventuelt: 
— disponibilitet 
— gennemsnitlig reparationstid 
— transmissionskvalitet 
— vedligehold og fejlrapportering, herunder eventuelt: 
— adgang til netvedligeholdelsesfaciliteter 
— adgang til netdiagnosticeringsfaciliteter 
— adgang til netfejlrapporteringsfaciliteter 
— betingelser for videresalg af kapacitet 
— betingelser for sambenyttelse 
— betingelser for tredjepartsbrug 
— betingelser for sammenkobling med offentlige og private net. 
I brugsvilkårene kan der fastlægges vilkår for adgangen til bestemte frekvenser samt foranstaltninger til 
beskyttelse af personlige oplysninger og iagttagelse af fortrolighed med transaktioner. 
16. 2. 89 De Europæiske Fællesskabers Tidende Nr. C 39/15 
3. Fastlæggelse af harmoniserede takstprincipper 
For at brugere og leverandører af konkurrerende tjenester kan få fri og lige adgang til netressourcer og 
-tjenester, kræves der klare takstprincipper. Takstprincipperne må baseres på de generelle principper, 
der gælder for ONP: 
— taksterne skal baseres på objektive kriterier og må ikke direkte eller indirekte tvinge brugerne til at 
foretage urimelige køb eller til at fastsætte urimelige salgspriser. Taktsterne skal være omkostnings­
ægte 
— taksterne skal være gennemsigtige og skal offentliggøres. Hvad angår de enkelte tjenesteelementer 
skal der i tilstrækkeligt omfang være fastsat særskilte takster, således at det undgås, at brugerne 
pålægges forpligtelser eller afgifter, som er uden forbindelse med den tjeneste, der ønskes benyttet. 
Således skal bl.a. specifikke net- og tjenestefaciliteter faktureres separat i forhold til faktureringen 
for fremføringen via nettet (bærefunktionen) 
— taksterne må ikke være diskriminerende og skal sikre ens behandling. 
Specifikke afgifter for adgang til netressourcer og -tjenester skal være begrundet i objektive kriterier, 
bl.a. en rimelig fordeling af de samlede omkostninger, brugen af ressourcerne resulterer i. 
4. Fælles principper 
Der vil ved fastlæggelsen af harmoniserede brugsvilkår og takstprincipper i henhold til stk. 2 og 3 blive 
taget behørigt hensyn til de gældende konkurrencebestemmelser i Traktaten.